open-index/open-wikipedia-markdown huggingface dataset:
Benjamín González Fidalgo

**Benjamín González Fidalgo**, nado en Lalín e finado na mesma vila en 1959, foi un avogado e político galego.

## Traxectoria 
Estudou dereito na Universidade de Santiago de Compostela con nota sobresaliente. Exerceu como avogado en Lalín, e posteriormente foi xuíz. Na ditadura de Primo de Rivera foi nomeado alcalde de Lalín. Na Segunda República foi presidente de Acción Popular en Lalín.

## Vida persoal 
Casou con Carmen Madriñán Teijeiro e foi pai de Salvador e Luís Benjamín González Madriñán.

## Véxase tamén 
### Bibliografía 
*
Lista de pistas de bobsleigh, luge e skeleton

.]]
Na actualidade, hai un total de 17 **pistas de bobsleigh, luge e skeleton** en uso en todo o mundo, para as competicións deses tres deportes. Todas as pistas, excepto a de St. Moritz en Suíza, que se refrixera naturalmente, son construídas con formigón armado e encanadas con refrixeración de amoníaco para deixar a pista á temperatura adecuada antes da carreira.

## Pistas actuais 
## Pistas futuras 
## Pistas pechadas 
## Pistas naturais de luge 
Estas pistas, son camiños e estradas montañosas xa existentes que se adaptan para practicar o luge. A creación de relevos e uso de refrixeración artificial están prohibidos.

## Véxase tamén 
### Outros artigos 
* Bobsleigh
* Luge
* Skeleton

### Ligazóns externas 
* Lista de pistas de bob e skeleton
* Lista de pistas artificiais de luge
* Lista de pistas naturais de luge
Félix António de Brito Capelo

**Félix António de Brito Capelo** nado o 8 de marzo de 1828 en Peniche, Leiria, Portugal, e finado o 16 de abril de 1879 en Lisboa, foi un biólogo e oceanógrafo portugués, pioneiro no estudo da ictioloxía e da aracnoloxía.

Participou en diversas expedicións e describiu numerosas especies novas para a ciencia.

Foi irmán do almirante Hermenegildo Capelo.

## Abreviatura 
A abreviatura **de Brito Capello** emprégase para recoñecer a  como autoridade na descriión e taxonomía e zooloxía.

## Notas
Madonna de Bruxas

A ***Madonna de Bruxas*** é unha escultura realizada en mármore por Michelangelo no ano 1504. De 1,23 metros de altura, atópase na igrexa da Nosa Señora de Bruxas (cidade da actual Bélxica).

## Análise 
Foi realizada inmediatamente despois que a *Piedade* do Vaticano, por encarga duns mercadores flamengos, os Mouscrom. A Virxe e o Neno presentan parecido movemento nas vestiduras coa citada *Piedade*, pero aquí o grupo adquire unha solemnidade plástica, debido á súa verticalidade, parecida a unha arquitectura. O rostro da Virxe é ovalado, de gran beleza clásica, e queda enmarcado polas ondulacións do veo. Áchase coma se estivese nun momento de pensamento profundo, mostrándose cunha gran serenidade, mentres o Neno, de pé, está recostado entre as pernas da súa nai e xunta a súa man coa dela, dándolle coa enerxía deste xesto a sensación dinámica que el sostén.

## Historia 
Por unha carta de Giovanni Balducci dirixida a Michelangelo con data 14 de agosto de 1506, infórmase do traslado da escultura a Bruxas por Giovanni e Alessandro Moscheroni. Foi colocada nunha capela da igrexa da Nosa Señora, onde a viu Dürer en 1521.

Na época de Napoleón foi levada a Francia e devolta a Bruxas en 1815. Sufriu outra subtracción similar por parte das tropas alemás na segunda guerra mundial, pero rematou regresando á súa situación orixinal grazas ao Programa de Monumentos, Arte e Arquivos. Esta peripecia foi reflectida na película *The Monuments Men* (2014), protagonizada por George Clooney.

## Véxase tamén 
### Bibliografía 
* Baldini, Umberto (1978). *Miguel Ángel: La Escultura*. Editorial Teide. .
Trofeo Concepción Arenal 2015

A 54ª edición do **Trofeo Concepción Arenal** celebrouse en Ferrol a partido único entre o Racing Club de Ferrol e o Club Deportivo Lugo o 7 de agosto de 2015, despois de non celebrarse o ano anterior. O campión foi o Lugo por un gol a tres, sendo o gol obra dos ferroláns de Diego Vela e os tres dos lucenses de Igor Martínez, Campillo e Israel Puerto.

## Participantes 
## Partidos 
### Final 
## Notas 
## Véxase tamén 
### Ligazóns externas 
* Datos do torneo en rsssf.com
Königgrätzer Marsch

**Königgrätzer Marsch** é unha marcha militar alemá composta polo músico prusiano Johann Gottfried Piefke con ocasión da vitoria de Prusia sobre as tropas do Imperio Austríaco na Batalla de Königgrätz o 3 de xullo de 1866, que foi o enfrontamento decisivo da Guerra Austro-Prusiana. Tal vitoria abriu camiño para a supremacía de Prusia na Confederación Xermánica e, finalmente, para a fundación do Imperio Alemán en 1871. Por razóns obvias, é oído raramente en Austria.

## Notas
Río das Rozas

O **río das Rozas** é un curso fluvial galego, afluente pola marxe dereita do río Lañas, que á súa vez verte as súas augas no río Ulla. Ten un percorrido duns 5,5&nbsp;km.

## Características
Nace na parroquia de Cebreiro (O Pino), ao norte do campo da feira do Vinte e da capela de San Sadurniño. No seu curso asentan os muíños de Sabuceda e A Quintá (abandonados) e mais o muíño de Rozas.
Manuel Bárcena

**Manuel Bárcena** pode facer referencia a:

***Manuel Bárcena Franco** (1834-1908), I conde de Torrecedeira.
***Manuel Bárcena Andrés-García** (1877-1927), II Conde de Torrecedeira.
***Manuel Bárcena Castro** (finado en 1962), III Conde de Torrecedeira.
Federico Uclés

**Federico Uclés Belmonte**, coñecido como **Fede Uclés**, nado o 2 de maio de 1993 en Almería, é un xogador profesional español de baloncesto. Actualmente xoga para o Iberojet Palma da Liga LEB Ouro, no que xoga na posición de ala-pivote cunha altura de 2,02 metros.

## Traxectoria 
### Clubs 
*20px|border|LEB Granada  (LEB, 2011–2012)
*20px|border|EBA Plasencia (EBA, 2012–2013)
*20px|border|LEB Prata Azpeitia Azkoitia ISB (LEB Prata, 2013–2014)
*20px|border|LEB Prata Azpeitia Azkoitia ISB  (LEB, 2014–2015)
*20px|border|LEB Valladolid (LEB, 2015)
*20px|border|LEB Breogán (LEB, 2015–2016)
*20px|border|LEB Castellò (LEB, 2016–2017)
*20px|border|LEB Araberri (LEB, 2017–2018)
*20px|border|LEB Iberojet Palma (LEB, dende 2018)

## Notas 
## Véxase tamén 
### Ligazóns externas 
* Ficha en feb.es 
* Ficha en Basket Spain
Pro12 2014-2015

A **tempada 2014-2015 do Pro12** foi a décimo cuarta edición da Liga celta de rugby, que se creou no ano 2001. A liga comezou o 5 de setembro do 2014 e rematou coa gran final o 30 de maio do 2015 no Kingspan Stadium en Belfast, Irlanda do Norte. Nesta tempada, o banco neerlandés *RaboDirect* deixou de ser o patrocinador oficial da competición. A famosa compañía cervexeira irlandesa Guinness tomou o testemuño e converteuse no esponsor maioritario do campionato. Leinster Rugby partía como o defensor do título, pero a vitoria lográrona os xogadores do Glasgow Warriors escocés.

## Equipos 
## Formato da competición 
O torneo está composto por 12 equipos (4 irlandeses, 4 galeses, 2 escoceses e 2 italianos), e ten un formato segundo o cal os equipos teñen que disputar dúas voltas completas, de xeito que cada equipo se enfronta ós outros 11 conxuntos dúas veces, unha como local e outra como visitante.

O sistema de puntuación é o seguinte:
* 4 puntos pola vitoria.
* 2 puntos polo empate.
* 0 punto pola derrota.
* 1 punto por anotar 4 ou máis ensaios.
* 1 punto por perder por 7 ou menos puntos.

## Clasificación 
## Semifinais e final 
## Véxase tamén 
### Outros artigos 
* Pro12

### Ligazóns externas 
* Páxina oficial da Pro12
Sociedade Cultural Deportiva Milagrosa

A **Sociedade Cultural Deportiva Milagrosa** é un club de fútbol galego do barrio da Milagrosa da cidade de Lugo. Foi fundado en 1963 e actualmente compite na 1º autonómica lucense.

## Historia
Na tempada 2014–15 ascendeu a Preferente Autonómica, logo de quedar 2º clasificado no Grupo 3 de Primeira Autonómica, por detrás do Club Lemos.

## Cadro actual 
### Xogadores 
:*Datos do 23 de agosto de 2015.*

## Datos do club
### Historial na liga
## Véxase tamén 
### Ligazóns externas 
*Twitter oficial do club
*Datos do club en resultados-futbol.com
Corpo menor do sistema solar

[miniatura|De esquerda a dereita, reprodución a escala de [4 Vesta|Vesta, Ceres e a Lúa. Ceres é o planeta anano máis pequeno, e Vesta o *corpo menor* máis grande (exceptuando os obxectos transneptunianos).]]
miniatura|Recreación artística do nacemento do Sistema Solar (NASA).

Un **corpo menor do Sistema Solar** (*CMSS* ou do inglés *SSSB*, *small Solar System body*) é, segundo a resolución da UAI (Unión Astronómica Internacional) do 22 de agosto de 2006, un corpo celeste que orbita en torno ao Sol e que non é planeta, nin planeta anano, nin satélite:

Por conseguinte, segundo a definición da UAI, son corpos menores do sistema solar, independentemente da súa órbita e composición:

* Os asteroides.
* Os OTN (obxectos transneptunianos).
* Os cometas.
* Os meteoroides.

Segundo as definicións de planeta e de planeta anano, que atenden á esfericidade do obxecto debido á súa gran masa, pódese definir como corpo menor do sistema solar, por exclusión, a todo corpo celeste que, sen ser un satélite, non acadase suficiente tamaño ou masa como para adoptar unha forma esencialmente esférica.

Segundo algunhas estimacións, a masa requirida para acadar a condición de esfericidade situaríase en torno aos 5 × 1020 kg, resultando o diámetro mínimo en torno aos 800&nbsp;km. Porén, características como a composición química, a temperatura, a densidade ou a rotación dos obxectos poden variar notabelmente os tamaños mínimos requiridos, polo que se rexeitou asignar valores apriorísticos á definición, deixando a resolución individual de cada caso á observación directa.

Segundo a UAI, algúns dos corpos menores do sistema solar máis grandes poderían reclasificarse no futuro como planetas ananos, tras un exame para determinar se están en equilibrio hidrostático, é dicir: se son suficientemente grandes para que a súa gravidade venza as forzas do sólido ríxido ata ter adoptado unha forma esencialmente esférica.

Exceptuando os obxectos transneptunianos, os corpos menores do sistema solar de maior tamaño son Vesta e Pallas, con algo máis de 500&nbsp;km de diámetro.

## Notas 
## Véxase tamén 
### Outros artigos 
* Planetoide
* Planeta anano
2 Guns

***2 Guns*** é un filme estadounidense de acción e comedia dirixido polo islandés Baltasar Kormákur e protagonizado por Denzel Washington e Mark Wahlberg. Baséase na serie de libros homónima publicada por Boom! Studios. Foi estreado o 2 de agosto de 2013, e foi acollido pola crítica de xeito dispar. É o primeiro filme de comedia de Denzel Washington dende ''The Preacher's Wife'' en 1996.

## Personaxes 
* Denzel Washington como Axente Especial da DEA Robert Lynn "Bobby" Trench
* Mark Wahlberg como Oficial Michael "Stig" Stigman
* Paula Patton como Axente Especial da DEA Deb Rees
* Bill Paxton como Earl
* James Marsden como Tenente Harold Quince
* Fred Ward como Tuwey
* Edward James Olmos como Manny "Papi" Greco
* Robert John Burke como Axente Especial da DEA Jessup

## Notas 
## Véxase tamén 
### Ligazóns externas 
* 
* Ficha en RottenTomatoes
Club Deportivo Polvorín

*Para o club de fútbol lucense fundado en 1991 véxase:* **Polvorín Fútbol Club**.

O **Club Deportivo Polvorín** foi un equipo de fútbol galego da cidade de Lugo. Fundado en 1946 e desaparecido en 1953 foi o xermolo, xunto coa Sociedade Ximnástica Lucense, do actual Club Deportivo Lugo. Chegou a competir durante dúas temporadas na Terceira División (daquela terceira máxima categoría).

## Historia 
miniatura|Xogador do Polvorín
En pleno apoxeo da Ximnástica Lucense, en 1946 é fundado o Club Deportivo Polvorín, o cal recibía o nome do campo do Polvorín, situado no barrio de Montirón da cidade amurallada. Fundado como equipo para xuntar aos rapaces da cidade, xa pronto comezou a gañar diversos títulos a nivel local e provincial. O Polvorín, que vestía con camisola albivermella e pantalón negro (moi semellante ao uniforme do CD Lugo), xogaba no antigo estadio Anxo Carro (coñecido na época como *Os Miñóns*).

Entrados os anos 1950 o Polvorín remata segundo no Grupo Norte da Primeira Categoría, na que xa xogara a finais da anterior década, chegando a quedar segundo en 1949. Na fase final consegue o ascenso á Terceira División, tan só seis anos despois da súa fundación, tras vencer ao Fabril S.D. da Coruña. Grazas ás súas vitorias o club comezou a chamar a atención dos seareiros lucenses, contando o equipo cada vez con máis popularidade. Con Delio Rodríguez como presidente, o Polvorín mantívose na terceira categoría dúas tempadas máis, 1951-52 e 1952-53, ano no que remataron no sétimo posto. Con todo ese sería o último ano do Polvorín na categoría. Por mor dunha crise institucional e a dimisión do seu presidente, Emilio Núñez fíxose cargo do club.

## Notas 
## Véxase tamén 
### Outros artigos 
* Club Deportivo Lugo
* Sociedade Ximnástica Lucense
* Sociedade Deportiva e Cultural Polvorín

### Ligazóns externas 
* Sitio web oficial do C.D. Lugo 
* O Polvorín en La Futbolteca 
* Datos da Ximnástica en AREFE Regional 
* Historia do fútbol en Lugo a través dos terreos de xogo
Riddick (filme)

***Riddick*** é un filme de ciencia ficción e suspense escrito e dirixido por David Twohy que se estreou no 2013. É o terceiro filme da serie baseada na personaxe de *Riddick*. Está producida e protagonizada por Vin Diesel que intepreta a personaxe principal, sendo o protagonista dos dous filmes anteriores, *Pitch Black* (2000) e *The Chronicles of Riddick* (2004).

## Personaxes 
* Vin Diesel como Riddick
* Matthew Nable como Coronel R. "Boss" Johns 
* Jordi Mollà como Santana
* Katee Sackhoff como Dahl
* Dave Bautista como Diaz
* Bokeem Woodbine como Moss
* Raoul Trujillo como Lockspur 
* Conrad Pla como Vargas
* Nolan Gerard Funk como Luna
* Danny Blanco Hall como Falco
* Noah Danby como Nuñez
* Neil Napier como Rubio
* Karl Urban como Siberius Vaako
* Alex Branson como Lex Branman
* Andreas Apergis como Krone
* Keri Hilson como Prisioneira de Santana

## Notas 
## Véxase tamén 
### Ligazóns externas 
* 
* Ficha en RottenTomatoes
Ramon Espadaler

**Ramon Espadaler i Parcerisas**, nado en Vic o 19 de setembro de 1963, é un político catalán, secretario xeral de Unió Democràtica de Catalunya, deputado no Parlamento de Cataluña, e candidato do seu partido á presidencia da Generalitat nas eleccións de 2015.

## Traxectoria 
Licenciado en Historia pola UB e mais en Ciencias Políticas e Socioloxía pola UAB. Militante de UDC desde 1989.

Foi tenente de alcalde de Sant Quirze de Besora entre 1991 e 1999. En 1992 entrou no Parlamento de Cataluña e desde 1999 ata 2001 foi tenente de alcalde de Vic. Foi secretario do comité de goberno de UDC en 2001 e 2002 e presidente do seu consello nacional desde 2003. Foi director xeral da administración local da Generalitat entre 1999 e 2001. Entre 2001 e 2003 foi conselleiro de medio ambiente da Generalitat de Cataluña. Nomeado conselleiro de Interior o 27 de decembro de 2012 e en xullo de 2014 asumiu o cargo de secretario xeral de CiU en substitución de Josep Antoni Duran i Lleida
miniatura|Espadaler con Durán i Lleida nunha convención de UDC (2015)
O 17 de xuño&nbsp;de 2015 por mor das tensións, e posterior ruptura, entre CDC e UDC sobre o proceso independentista, Ramón Espadaler anunciou a súa renuncia como conselleiro do interior.

## Obra 
É autor de diversas monografías históricas e de diversos artigos na prensa, entres os que salientan os libros ''El Castell de Montesquiu a la darreria de l'Edat Mitjana'' (Ed. L'Avenç) e *Sant Hipòlit de Voltregà dins la història* (Eumo Editorial). Tamén colaborou na redacción da obra *Catalunya Romànica* (Fundació Enciclopèdia Catalana)

## Notas 

## Ligazóns externas
San Mateu (Michelangelo)

***San Mateu***, é unha obra escultórica en mármore de 2,61 metros de altura, que realizada por Michelangelo a deixou inacabada e se atopa na Galleria dell'Accademia en Florencia.

O 24 de abril de 1503 asinou o contrato o escultor co Gremio da La, onde se comprometía a realizar doce imaxes dos apóstolos para Santa María del Fiore. Só empezou a de *san Mateu*, xa que cando Giuliano della Rovere foi escollido papa co nome de Xulio II, chamouno a Roma para encargarlle a realización do seu sepulcro, este encargo fíxoo abandonar o proxecto de Florencia, o contrato do cal, foi anulado o 18 de decembro de 1505.

A escultura de San Mateu inacabada, parécese á dos escravos, que máis tarde, realizou o escultor para a tumba de Xulio II, semella a figura xurdir da pedra, cargada cunha grande emoción que na época de Michelangelo, describían como de *terribilitá.*

## Bibliografía 
* Baldini, Umberto (1978). *Miguel Ángel: La Escultura*. Editorial Teide.  (en castelán).
* Hodson, Rupert (2000). *Miguel Ángel, escultor*. Florencia, Gruppo Editoriale Faenza Editrice.
Mundaneum

miniatura|Ficheiros do Repertorio Bibliográfico Internacional
miniatura|Sala de Fotografías en 1920
O **Mundaneum ** é un arquivo da Comunidade Francesa de Bélxica e un espazo de exposicións temporais situado en Mons, na provincia de Hainaut en Belxica.

## Historia 
En orixe a institución data de 1910 seguindo unha iniciativa de 1895 dos avogados Paul Otlet e Henri La Fontaine. Entre 1920 e 1934 estivo localizado en Bruxelas, co nome de **Mundaneum Palais Mondial**, e estaba composto de varias salas didácticas, un repertorio bibliográfico que abranguía doce millóns de fichas, un museo da prensa con 200 000 exemplares de xornais do mundo enteiro. O Palais Mondial pechou en 1934 recolocándose varias veces a partir de 1941, ata instalarse definitivamente en 1992 en Mons no edificio de l'Indépendance, abríndose ao público en 1998

O Mundaneum constitúe unha importante referencia na historia da colección e administración de data, e nunha sorte de precursor de Internet.

## Notas
San Xurxo salva a princesa (Donatello)

O relevo de ***San Xurxo salva a princesa*** (denomínase tamén como *San Xurxo e o Dragón* e *San Xurxo e a princesa*) é unha obra en mármore de Carrara, de referencia sobre Donatello (129 x 39&nbsp;cm) colocada a base da fornela do San Xurxo realizada para o Gremio de fabricantes de armaduras e agora conservado no Museo Nacional do Bargello. Datada de 1416-1417.[miniatura|580x580px|San Xurxo salva a princesa no [Museo Nacional do Bargello (Florencia). |esquerda]]
Testemuña accidental

***Testemuña accidental*** (en ) é un filme estadounidense dirixido por Peter Hyams que se estreou en 1990 e distribuído por TriStar Pictures. Está vagamente baseado no filme de 1952 *The Narrow Margin*. Conta a historia dun fiscal do distrito dos Ánxeles que tentan protexer a unha testemuña de asasinato mentres viaxa a través do Canadá nun tren. Está protagonizado por Gene Hackman e Anne Archer.

Estreouse en galego o 25 de xaneiro de 2025 a través da TVG. Foi traducido por Lucía Vázquez.

## Personaxes 
* Gene Hackman como Caulfield
* Anne Archer como Carol Hunnicut 
* James Sikking como Nelson
* J.T. Walsh como Michael Tarlow 
* M. Emmet Walsh como Sarxento Dominick Benti 
* Susan Hogan como Kathryn Weller 
* Nigel Bennett como Jack Wootton 
* J.A. Preston como Martin Larner 
* Harris Yulin como Leo Watts

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Vertical Limit

***Vertical Limit*** é un filme estadounidense de suspense e supervivencia dirixido por Martin Campbell que se estreou no 2000. Está protagonizado por Chris O'Donnell, Bill Paxton, Robin Tunney e Scott Glenn. O filme foi rodado en diversas localizacións, incluíndo Monument Valley, Nova Zelandia e Paquistán.

## Personaxes 
* Chris O'Donnell como Peter Garrett
* Bill Paxton como Elliot Vaughn
* Robin Tunney como Annie Garrett
* Scott Glenn como Montgomery Wick
* Izabella Scorupco como Monique Aubertine
* Temuera Morrison como Maior Rasul
* Stuart Wilson como Royce Garrett
* Nicholas Lea como Tom McLaren
* Alexander Siddig como Kareem Nazir
* Ben Mendelsohn como Malcolm Bench
* Steve Le Marquand como Cyril Bench
* Roshan Seth como Coronel Amir Salim

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Un burka por amor

***Un burka por amor*** é un telefilme español baseado na novela homónima de Reyes Monforte. Foi estreado por Antena 3 o 24 de novembro de 2009.

## Sinopse 
Historia de María, unha moza española que se namora de Rashid, un home afgán que coñece no traballo e co que acabará vivindo en Afganistán, onde terán un primeiro fillo. Ela decide volver a Mallorca para que o seu pai coñeza o seu neto. O marido de María decide volver a Afganistán, onde estoura a guerra, polo que esta tamén o acompaña e acabarán atrapados nun país que vive baixo o réxime talibán, no que ademais María terá un segundo fillo.
Coa axuda da súa irmá Rosi e dos servizos de intelixencia españois, María consegue fuxir do perigo cos seus fillos, mais non pode deixar de pensar no seu home e fará todo o posible porque estean xuntos.

## Personaxes 
* Olivia Molina como María
* Rafa Rojas como Rashid
* Pepe Sancho como o pai de María
* Anna Allen como Rosi
* Isabel Ampudia como Montse

## Véxase tamén 
### Ligazóns externas 
*
Eometaterios

A dos **eometaterios** (*Eometatheria*) é unha superorde de mamíferos marsupiais pertencentes á magnorde dos australidelfos que inclúe todas as especies vivas actualmente de marsupiais de Oceanía.

## Filoxenia 
   --o Superorde Eometatheria - (Simpson, 1970)
     |-o Orde Notoryctemorphia - (Kirsch, 1977)
     | `-o Familia Notoryctidae - Ogilby, 1892
     |-o Orde Yalkaparidontia - Archer et al., 1988 (†)
     | `-o Familia Yalkaparidontidae - Archer et al., 1988 (†)
     |-o Magnorde Dasyuromorphia - (Gill, 1872)
     | `-o Orde Dasyuromorphia - (Gill, 1872)
     |   |-o Familia Dasyuridae - (Goldfuss, 1820)
     |   |-o Familia Myrmecobiidae - Waterhouse, 1841
     |   `-o Familia Thylacinidae - Bonaparte, 1838 (†)
     `-o Magnorde Syndactyli - (Gill, 1871)
       |-o Orde Diprotodontia - Owen, 1866 
       | |-o Familia Palorchestidae - (Tate, 1948) (†)
       | |-o Familia Tarsipedidae - Gervais & Verreaux, 1842 
       | |-o Familia Thylacoleonidae - Gill, 1872 (†)
       | |-o Familia Wynyardiidae - Osgood, 1921 (†)
       | |-o Superfamilia Phalangeroidea - (Thomas, 1888)
       | | |-o Familia Acrobatidae - Aplin, 1987 
       | | |-o Familia Burramyidae - Broom, 1898
       | | |-o Familia Ektopodontidae - Stirton et al., 1967 (†)
       | | |-o Familia Macropodidae - (Gray, 1821) 
       | | |-o Familia Miralinidae - Woodburne et al., 1987 (†)
       | | |-o Familia Petauridae - (Bonaparte, 1838)
       | | |-o Familia Phalangeridae - Thomas, 1888
       | | |-o Familia Phascolarctidae - Owen, 1839 
       | | `-o Familia Pilkipildridae - Archer et al., 1987 (†)
       | `-o Superfamilia Vombatoidea - (Burnett, 1830)
       |   |-o Familia Diprotodontidae - Gill, 1872 (†)
       |   |-o Familia Ilariidae - Tedford & Woodburne, 1987 (†)
       |   `-o Familia Vombatidae - Burnett, 1829
       `-o Orde Peramelemorphia - (Kirsch, 1968)
         |-o Familia Peramelidae - (Gray, 1825)
         `-o Familia Peroryctidae - Archer et al., 1989

## Véxase tamén 
### Bibliografía 
* McKenna, M. C. & Bell, S. K. (1997): ''Classification of Mammals Above the Species Level. New York: Columbia University Press. ISBN 0-231-11013-8.
Inés Arrimadas

**Inés Arrimadas García**, nada o 3 de xullo de 1981 en Xerez da Fronteira, é unha política e avogada catalá, deputada no Parlamento de Cataluña por Ciutadans-Partit de la Ciutadania e candidata do seu partido para as Eleccións ao Parlamento de Cataluña de 2015.

## Traxectoria 
Licenciada en Dereito e mais en Administración e dirección de empresas pola Universidade Pablo de Olavide de Sevilla. Durante oito anos exerceu de consultora de operacións e estratexia no grupo empresarial D'Aleph e de responsable de calidade e administración no grupo MAT.

No ano 2011 ingresou en Ciutadans - Partit de la Ciutadania, ocupando diversos cargos orgánicos no seo do partido, pertence ao seu comité executivo e á xunta directiva das súas mocidades, e mais tamén é responsable das relacións institucionais. En novembro de 2012 resultou elixida deputada no Parlamento de Cataluña, converténdose na voceira adxunta do grupo parlamentario da súa formación

## Notas
Witold Pilecki

**Witold Pilecki**, nado en Olonets (Karelia, Rusia) o 13 de maio de 1901 e finado en Varsovia o 25 de maio de 1948, foi un militar, axente de intelixencia e líder do movemento de resistencia polaco. Serviu como oficial de cabalería no exército polaco durante a guerra polaco-soviética e a segunda guerra mundial. Foi o autor do coñecido como Informe de Witold, o primeiro informe de intelixencia exhaustivo sobre o sucedido no campo de concentración de Auschwitz.

## Traxectoria
*Rittmeister* da cabalaría polaca durante a Segunda República Polaca, fundador do Exército Secreto Polaco (*Tajna Armia Polska*), un grupo de resistencia na Polonia ocupada pola Alemaña nazi en novembro de 1939, e membro do exército  *Armia Krajowa* formado en febreiro de 1942. Foi o autor do *Informe Witold*, o primeiro informe de intelixencia sobre o campo de concentración de Auschwitz.

Durante a segunda guerra mundial, foi voluntario para unha operación da resistencia polaca na que sería encarcerado no campo de concentración de Auschwitz para recadar información e escapar posteriormente. Estando no campo Pilecki organizou un movemento de resistencia en 1941 e proporcionou información aos Aliados sobre os crimes de guerra que acontecían en Auschwitz. Escapou do campo de concentración en 1943 tras permanecer prisioneiro durante dous anos e medio. Pilecki tomou parte no Alzamento de Varsovia en agosto de 1944. Ata 1989, a información sobre a súa contribución e execución estaba censurada pola República Popular de Polonia.

Coma resultado das súas accións durante a guerra, é considerado por moitos coma "un dos maiores heroes da guerra".

## Notas
;Referencias

## Véxase tamén
### Bibliografía
*
*
*
*

### Ligazóns externas
*
Gran Leste

**Gran Leste** (en , en ) é unha rexión francesa. Creada a partir da reforma territorial de 2014 coa fusión de Alsacia, Champaña-Ardenas e Lorena, a nova rexión entrou en vigor o 1 de xaneiro de 2016, tralas eleccións rexionais de decembro de 2015. O Consello de Estado de Francia aprobou Gran Leste como novo nome da rexión no día 28 de setembro de 2016.

A rexión abarca unha área de 57&nbsp;433&nbsp;km² e conta cunha poboación de 5&nbsp;552&nbsp;388 habitantes. A súa capital administrativa é Estrasburgo.

## Notas 
## Véxase tamén 
### Ligazóns externas 
*Páxina oficial 
*Merger of the regions - France 3
Annejet van der Zijl

**Annajetske (Annejet) van der Zijl, **nada o 6 de abril de 1962 en Leeuwarden, é unha xornalista, historiadora e escritora neerlandesa.

## Traxectoria 
Annejet van der Zijl medrou nunha familia de mestres en Frisia. Realizou estudos secundarios nun instituto cristián na súa cidade natal. Entrou na Universidade de Ámsterdam, alí primeiro estudou historia da arte e logo xornalismo. En 1998 realizou en Londres un mestrado en xornalismo internacional. Traballou como redactora da revista HP/De Tijd.

## Libros 
O seu primeiro libro. *Jagtlust* publicouse en 1998 e alí traza a historia da célebre vila do mesmo nome, en Het Gooi, desde a súa construción en 1871 ata a época recente, así como a biografía do seu máis célebre ocupante, Fritzi Harmsen van Beek, musa de artistas nas décadas de 1950 e 1960.

En 1998 deixou a redacción de *HP/De Tijd* para escribir a biografía da escritora Annie M.G. Schmidt, encargada polo fillo da escritora Flip van Duyn e a súa editora Ary Langbroek, que buscaban unha obra que seguise o modelo anglosaxón: a historia o máis completa posible e contada dun xeito pracenteiro. Publicouse en 2002 co título de *Anna * e inspirou unha serie de televisión,*Annie M.G.* que se emitiu en 2010.

*Sonny Boy *(2004), é unha reconstrución literaria baseada nas cartas que deixaron os amores reais e prohibidos de Waldemar Nods, un mozo surinamés, e Rika van der Lans, unha muller neerlandesa casada, na década de 1930 e a segunda guerra mundial. O libro converteuse nunha obra moi popular, con medio millón de exemplares vendidos só nos Países Baixos, foi traducida a varias linguas e fíxose un filme de título homónimo, dirixido por Maria Peters e que tivo a súa estrea en 2011.
En 2010 aprobou o doutoramento pola Universidade de Ámsterdam, cunha biografía do príncipe Bernhard, que publicou con igual título *Bernhard*. En 2013 publicou *Moord in de Bloedstraat* e en 2014 *Gerard Heineken, *a biografía ata entón descoñecida do fundador das cervezas Heineken. 
Para novembro de 2015 está previsto que saia do prelo*De Amerikaanse prinses*.

## Premios 
* 2003: Zeeuwse Boekenprijs - *Anna*
* 2006: Littéraire Witte Prijs
* 2010: M.J. Brusseprijs - *Bernhard*
* 2012 Gouden Ganzenveer

## Véxase tamén 
### Ligazóns externas 
* Páxina web oficial
Aviva Premiership 2014-2015

A **tempada 2014-2015 da Aviva Premiership** foi a vixésimo oitava edición da liga inglesa de rugby, creada pola RFU en 1987. A liga toma o nome de *Aviva* do seu principal patrocinador, unha importante empresa aseguradora. Os defensores do título foron os Nothampton Saints, que defendían o seu primeiro título. Os Northampton Saints foron os mellores da tempada regular, pero os campións foron os Saracens que remataran na cuarta posición durante a primeira fase.

A tempada comezou 5 de setembro de 2014 e acabou o 30 de maio de 2015 coa final dos play-offs.

## Equipos 
## Formato da competición 
O torneo está composto por 12 equipos, e ten un formato segundo o cal os equipos teñen que disputar dúas voltas completas, de xeito que cada equipo se enfronte ós outros 11 conxuntos dúas veces, unha como local e outra como visitante.

O sistema de puntuación é o seguinte:
* 4 puntos pola vitoria.
* 2 puntos polo empate.
* 0 punto pola derrota.
* 1 punto por anotar 4 ou máis ensaios.
* 1 punto por perder por 7 ou menos puntos.

## Clasificación 
## Semifinais e final 
## Véxase tamén 
### Outros artigos 
* Aviva Premiership

### Ligazóns externas 
* Páxina oficial da Premiership
Saponaria

***Saponaria*** é un xénero de herbas perennes pertencentes á familia Caryophyllaceae, nativo do sur de Europa e suroeste de Asia. Comprende 128 especies descritas e destas, só 14 aceptadas. Estas herbas coñécense comunmente como **xaboeiras**, **albitornos**, **herbas das ferreñas**, **herbas xaboeiras**, e **saponarias**.
## Descrición 
Acadan unha altura de entre 10 e 60&nbsp;cm, con follas opostas de 1 a 6&nbsp;cm de lonxitude. As flores prodúcense en agrupacións sobre os talos de 4 a 25&nbsp;mm de diámetro, con cinco pétalos brancos, amarelos, rosas ou púrpura pálido.

O xénero está estreitamente ligado cos xenereos *Lychnis* e *Silene*, distinguíndose destes por ter só dous estilos nas flores, en lugar de tres ou cinco.

## Ecoloxía 
Especies de *Saponaria* son o alimento das larvas dalgunhas especies de lepidópteros, incluíndo a couza, *Hadena bicruris* e *Coleophora saponariella* (que come exclusivamente de *Saponaria spp*).

## Taxonomía 
O xénero foi descrito por Carl Linnaeus e publicado en *Species Plantarum* 1: 408. 1753. A especie tipo é: *Saponaria officinalis* Gilli. 
;Etimoloxía:
***Saponaria***: nome xenérico que deriva do latín *sapo* = (xabón), en alusión ás propiedades que teñen as raíces en contacto coa auga.

## Especies aceptadas 
A continuación dáse unha listaxe das especies do xénero ''* aceptadas até outubro de 2013, ordenadas alfabeticamente. 
Especies aceptadas:

* *Saponaria bargyliana*
* *Saponaria bellidifolia*
* *Saponaria caespitosa*
* *Saponaria calabrica* 
* *Saponaria karapinarensis*
* *Saponaria kotschyi*
* *Saponaria lutea*
* *Saponaria ocymoides* 
* *Saponaria officinalis* 
* *Saponaria pamphylica*
* *Saponaria pumila*
* *Saponaria pumilio* 
* *Saponaria sicula*
* *Saponaria suffruticosa*
## Galería de imaxes

Saponaria bellidifolia 02.jpg|*Saponaria bellidifolia*.
Saponaria caespitosa 904.JPG|*Saponaria caespitosa*.
Sapon.jpg|*Saponaria calabrica*.
Saponaria lutea.jpg|*Saponaria lutea*.
Caryophillaceae - Saponaria ocymoides.JPG|*Saponaria ocymoides*.
20160717Saponaria officinalis7.jpg|*Saponaria officinalis*.
Saponaria pumila DSCF5033.JPG|*Saponaria pumila*.
Saponaria pumilio (Samoens).jpg|*Saponaria pumilio*.
Saponaria suffruticosa.jpg|*Saponaria suffruticosa''.

## Notas 
## Véxase tamén
Duke Kahanamoku

miniatura|Sinatura.
**Duke Paoa Kahinu Mokoe Hulikohola Kahanamoku**, nado o 24 de agosto de 1890 e finado o 22 de xaneiro de 1968, foi un nadador hawaiano que é coñecido por popularizar o deporte do surf. Foi medallista olímpico en cinco ocasións na disciplina de natación. Tamén foi actor, avogado, xogador de volei praia e home de negocios.

## Traxectoria 
### Natación 
Participou, con 21 anos nos Xogos Olímpicos de 1912 de Estocolmo e alí gañou a medalla de ouro na proba dos 100 metros libres e mais a de prata na de 4x200 metros libros. Nos Xogos Olímpicos de 1920 de Anveres volveu gañar na proba dos 100 metros libres e ademais tamén en 4x200 metres libres, establecendo unha nova marca mundial. Nos Xogos Olímpicos de 1924 de París, a súa última participación olímpica, gañou a medalla de prata nos 100 metros libres.

### Wáter-polo 
Nos Xogos olímpicos de 1920 participou en wáter-polo, finalizando na sexta posición.

### Surf 
Ao retirarse da competición activa viaxou por todo o mundo para promover o surf, en especial no territorio continental dos Estados Unidos, e mais tamén en Australia, realizando diversas exhibicións deste deporte tradicional de Hawaii.

## Filmografía 
## Notas 
## Véxase tamén 
### Ligazóns externas 
* Perfil en Sports-Reference.com
Antonio Baños

**Antonio Baños i Boncompain**, nado en 1967 en Barcelona, é un xornalista, activista social, escritor e político catalán.

## Traxectoria 
Natural de Nou Barris, diplomouse en ciencias da información na Universidade Autónoma de Barcelona. Publicou os libros *La economía no existe*, en 2009, e *Posteconomía*, en 2012, onde critica os esquemas económicos actuais, os economistas e o capitalismo. Traballou en Radio Nacional de España e mais en COM Ràdio e colaborou con TV3, La Sexta e Cuatro. Membro do colectivo de castelanfalantes pola independencia Súmate, e en 2013 a editorial La Butxaca deu ao prelo *La rebel·lió catalana*. Cara ás eleccións ao Parlamento de Cataluña de 2015 é cabeza de lista da Candidatura d'Unitat Popular - Crida Constituent logo de ser escollido en primarias como independente.

## Notas 
## Véxase tamén 
### Ligazóns externas 
* Artigos de Antonio Baños en eldiario.es
Golden retriever

O **golden retriever** ou **cobrador dourado** é unha raza de can que se desenvolveu en Escocia arredor do ano 1850. Coas súas características de can cobrador, sabuxo, bloodhound e spaniel de auga, é un hábil can de caza con aptitudes para o rastrexo. Posúe unha disposición amigable e está desexoso de compracer, unha actitude que o converteu na terceira raza familiar máis popular nos Estados Unidos, o quinto máis popular en Australia, e a oitava raza máis popular no Reino Unido.miniatura|Golden retriever|centro
## Notas
The Imitation Game

***The Imitation Game*** é un filme estadounidense histórico dirixido por Morten Tyldum que se estreou no 2014. Con guión de Graham Moore, baséase na biografía *Alan Turing: The Enigma* de Andrew Hodges (anteriormente adaptada ó teatro no drama da BBC *Breaking the Code*). Está protagonizado por Benedict Cumberbatch, que interpreta o criptoanalista británico Alan Turing, que descifrou os códigos da intelixencia alemá durante a segunda guerra mundial.

## Personaxes 
* Benedict Cumberbatch como Alan Turing
* Keira Knightley como Joan Clarke
* Matthew Goode como Hugh Alexander
* Rory Kinnear como Detective Nock
* Allen Leech como John Cairncross
* Matthew Beard como Peter Hilton
* Charles Dance como Alastair Denniston
* Mark Strong como Stewart Menzies
* James Northcote como Jack Good
* Steven Waddington como Superintendente Smith
* Tom Goodman-Hill como Sarxento Staehl
* Alex Lawther como Alan Turing de rapaz
* Jack Bannon como Christopher Morcom
* Tuppence Middleton como Helen
* David Charkham como Pai de Joan
* Victoria Wicks como Nai de Joan

## Notas 
## Véxase tamén 
### Outros artigos 
* Máquina Enigma
### Ligazóns externas 
* 
* Ficha en RottenTomatoes 
* Ficha en BoxOfficeMojo
American Ninja

***American Ninja*** é un filme estadounidense de artes marciais dirixido por Sam Firstenberg que se estreou en 1985. Foi producido por Menahem Golan e Yoram Globus de Cannon Films. Está protagonizado por Michael Dudikoff que fai a personaxe principal, xunto con Steve James como o seu inimigo. A recadación doméstica ascendeu até os $10&nbsp;499&nbsp;694.

## Personaxes 
* Michael Dudikoff como Soldado Joe Armstrong
* Steve James como Curtis Jackson
* Judie Aronson como Patricia Hickock
* Guich Koock como Coronel William T. Hickock
* John Fujioka como Shinyuki
* Don Stewart como Victor Ortega
* John LaMotta como Sarxento Rinaldo
* Tadashi Yamashita como Black Star Ninja
* Phil Brock como Soldado Charley Madison

## Véxase tamén 
### Ligazóns externas 
* 
* Ficha en AllMovie
Ses

O termo SES ou SÉS pódese referir a:

***Sés** ou SES, banda de música contemporánea e indie galega liderada por María Xosé Silvar.
***S.E.S.**, unha banda de música de mozas coreanas.
***Servicio Extremeño de Salud** (S.E.S.) servizo de saúde da rexión de Estremadura, España.
***SES S.A**., operador satelital con sede en Luxemburgo.
****SES Astra**, filial da anterior.
***Status Socioeconómico**, medida total económica e sociolóxica combinada da preparación laboral dunha persoa e da posición económica e social individual ou familiar en relación a outras persoas.
Coronel Sanders

**Harland David Sanders**, coñecido como **Coronel Sanders**, nado en Henryville o 9 de setembro de 1890 e finado en Louisville o 16 de decembro de 1980, foi un empresario norteamericano, fundador da cadea de restaurantes de comida rápida, especializada en frituras de polo Kentucky Fried Chicken (agora coñecida como KFC), da que máis tarde serviu como embaixador e símbolo.

Sanders traballou en numerosos empregos durante os seus primeiros anos, foi fogueiro, vendedor de seguros ou empregado de gasolineira. Empezou a servir polo frito na estación de servizo que rexentaba en Corbin, nos tempos da Gran Depresión, e tras o éxito acadado abriu un restaurante que logrou un grande éxito. En 1935 o gobernador de Kentucky deulle o título honorífico de coronel de Kentucky. Sanders recoñeceu o potencial que tiñan as franquías en restauración, e en 1952 abriu a primeira de KFC en Utah. A empresa expandiuse a través dos Estados Unidos e internacionalmente. En 1964 vendeuna a un grupo de investidores liderados por John Y. Marrón, Jr. e Jack C. Massey por dous millóns de dólares.

## Notas
Thylacinus

***Thylacinus*** é un xénero de mamíferos marsupiais australidelfos da orde dos dasiuromorfos, o tipo da extinta familia dos tilacínidos, que integraba varias especies de marsupiais carnívoros que viviron en épocas pasadas, dese o oligoceno, en Australia, e das que a única que chegou a vivir en épocas recentes, o lobo marsupial (*T. cynocephalus*), se extinguiu en 1936.

## Etimoloxía 
O xénero foi descrito por primeira vez en 1824 polo naturalista neerlandés Coenraad Jacob Temminck, no volume 1 da súa obra *Monographies de mammalogie*, publicada en Paría e Leiden, por Dufour e d'Ocagne, en 1827.

## Notas 
## Véxase tamén 
### Bibliografía 
* Grzimek, B., Schlager, N. & Olendorf, D (2003): ''Grzimek's Animal Life Encyclopedia*. Detroit: Thomson Gale. 
* McKenna, M. C. & Bell, S. K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Rowland, P. & Strahan, R., eds. (1995): *The Mammals of Australia*. Washington, D.C.: Smithsonian Institution Press.
* Vaughan, T. A. (1986): *Mammalogy*. Third Edition. Fort Worth, Texas: Saunders College Publishing. 
* Vaughan, T. A.; J. M. Ryan & N. J. Czaplewski (2000): *Mammalogy*. Fourth Edition. Philadelphia, Pennsylvania: Saunders College Publishing. 
*"Dasyuromorphia" en Wilson, D. E. & Reeder D. M. (editores) (2005):  *Mammal Species of the World. A Taxonomic and Geographic Reference*,  3ª ed. Baltimore, Maryland, EE. UU.: Johns Hopkins University Press. ISBN 0-8018-8221-4.

### Outros artigos 
* Marsupiais
* Australidelfos
* Dasiuromorfos
* *Thylacinus cynocephalus*

### Ligazóns externas 
* *Thylacinus cynocephalus* na ADW.
* *Thylacinus'' na EOL.
* A Natural History of the Tasmanian Tiger en The Tylacine Museum
Jonathan Rodríguez

**Jonathan Javier Rodríguez Portillo**, nado en Florida o 6 de xullo de 1993, é un futbolista uruguaio. Xoga de dianteiro e o seu equipo actual é o Cruz Azul mexicano.

## Traxectoria 
O 24 de agosto de 2015 anunciouse a súa contratación polo Deportivo da Coruña, cedido por unha tempada polo SL Benfica.

## Notas 
## Véxase tamén 
### Ligazóns externas 
* Datos do xogador en soccerway.com
António Costa

miniatura|António Costa durante o seu mandato como alcalde de Lisboa
**António Luís Santos da Costa**, coñecido como **António Costa**, nado en San Sebastião da Pedreira (Lisboa) o 17 de xullo de 1961, é un xurista e político portugués. Foi Alcalde de Lisboa entre 2007 e 2015. É o actual secretario xeral do Partido Socialista, desde novembro de 2014 e foi o Primeiro Ministro do seu país dende 2015, cando herdou o cargo de Pedro Passos Coelho a 2023, cando presentou a súa dimisión.

## Traxectoria 
De orixe católica goesa, é fillo do escritor Orlando da Costa. Licenciado en Dereito na Facultade de Dereito da Universidade de Lisboa, e alí foi dirixente da Asociación Académica (1982-1984) e director da *Revista da AAFDL* (1986-1987). É posgraduado en Estudos Europeos, polo Instituto Europeo da Universidade Católica Portuguesa. Desde 1988 exerceu como avogado en Lisboa, actividade que interrompeu para dedicarse á política.

Foi deputado polo Partido Socialista na asemblea municipal de Lisboa, entre 1982 e 1993. Entre 1991 e 1995 foi tamén deputado na Asemblea da República. En 1993 foi candidato á alcaldía de Loures, resultando elixido concelleiro. Foi membro do Secretariado Nacional do PS entre 1987 e 1990 e volveu de novo ao Secretariado Nacional do PS desde 1994. Integrou o XIII Goberno como secretario de Estado (1995-1997) e ministro (1997-1999) de Asuntos Parlamentarios. Levou a carteira de Xustiza no XIV Goberno (1999-2002). Para alén diso foi tamén o membro do goberno responsable da Expo'98, en 1997/99, presidiu o Grupo Parlamentario do PS, de 2002 a 2004, e foi deputado e vicepresidente do Parlamento Europeo entre 2004 e 2005. Foi ministro de Estado e da Administración Interna (2005-2007) e presidente da Cámara Municipal de Lisboa (2007-2015)

En 2014, logo das eleccións europeas, anunciou que disputaría o liderado do PS a António José Seguro, nas primarias do 28 de setembro logrou a vitoria co 67,88% dos votos contra 31,65% do seu rival converténdose así en candidato do seu partido a primeiro ministro. Seguro dimitiu do cargo de secretario xeral do PS o mesmo día da súa derrota, e nas primarias convocadas para a elección de secretario xeral o 21 e 22 de novembro, Costa presentouse sen oposición, converténdose en secretario xeral da súa formación.

O 7 de novembro de 2023 Costa anunciou a súa dimisión como primeiro ministro despois de que a fiscalía portuguesa iniciara investigacións contra el e algúns membros do seu gabinete por presunta corrupción, prevaricación e tráfico de influencias. Con anterioridade, o Ministerio Público investigara as sospeitas que se vertían sobre o Executivo por un posíbel trato de favor en concesións de litio nas minas de Romano e Barroso, ademais dun proxecto dunha central de produción de enerxía a base de hidróxeno.

## Notas
Meteoroide

Un **meteoroide** (do latín *meteōrus*, e este do grego *μετέωρος*, 'elevado no ar') é un corpo menor do Sistema Solar de, aproximadamente, entre 100 µm até 50 m (de diámetro máximo). O límite superior de tamaño, 50 m, emprégase para diferencialo dos cometas e dos asteroides, mentres que o límite inferior de tamaño, 100&nbsp;µm, se emprega para diferencialo do po cósmico; porén, os límites de tamaño non adoitan empregarse moi estritamente sendo ambigua a designación dos obxectos que se atopen próximos a estes límites.

Na práctica, esta é a definición máis empregada, que deriva da definición da Royal Astronomical Society, "*corpo celeste de entre 100 µm e 10 m*", combinada coa definición de *near-Earth meteroid* (extrapolada a meteoroides tamén non próximos á Terra), "*obxectos con órbitas na veciñanza da Terra cun diámetro menor de 50 m*", e as novas definicións da UAI da asemblea do 22 de agosto de 2006, que distinguen planeta, planeta anano, satélite e corpo menor do Sistema Solar. A actual definición de meteoroide estabelecida pola Unión Astronómica Internacional (IAU) na súa XI Asemblea Xeral (1961) é a dun "*obxecto sólido que se move no espazo interplanetario, dun tamaño considerabelmente máis pequeno que un asteroide e considerabelmente máis grande que un átomo ou molécula*". Porén, considérase desfasada, pouco precisa e amplamente errónea.

A maioría dos meteoroides son fragmentos de cometas e asteroides, aínda que tamén poden ser rochas de satélites ou planetas que foron expulsadas en grandes impactos ou simplemente restos da formación de Sistema Solar. Cando entra na atmosfera dun planeta, o meteoroide quéntase e vaporízase parcial ou completamente. O gas que fica na traxectoria seguida polo meteoroide ionízase e brilla. O rastro de vapor brillante chámase tecnicamente meteoro, aínda que o seu nome común é estrela fugaz. Denomínanse bólidos aqueles meteoros cuxa magnitude aparente é inferior a -4 (a menor valor da magnitude aparente, maior brillo), que é aproximadamente a magnitude aparente do planeta Venus, que de entre todas as estrelas e planetas é o corpo máis brillante dende a Terra. Daqueles bólidos de magnitude aparente inferior á da Lúa chea (-12,6), os superbólidos, poden sobrevivir fragmentos que cheguen ao chan; estes fragmentos son denominados meteoritos. A maioría dos meteoritos terrestres, bardante os metálicos de grandes dimensións, proceden de meteoroides.

## Notas
Nova Aquitania

**Nova Aquitania** (en , en , en ) é unha rexión administrativa de Francia. Foi creada pola reforma territorial de 2014 coa fusión das anteriores rexións de Aquitania, Lemosín e Poitou-Charentes.

A rexión ten unha superficie de 84.061&nbsp;km2 e arredor de 5.808.594 habitantes (segundo datos de 2012). Comezou a funcionar logo das eleccións rexionais de decembro de 2015. A maior cidade é a de Bordeos, a capital da rexión.

Chamouse durante uns meses **Aquitania-Lemosín-Poitou-Charentes** e o nome de **Nova-Aquitania** é oficial dende o 28 de setembro e efectivo dende o 30 de setembro do mesmo ano.

## Notas
Auvernia-Ródano-Alpes

**Auvernia-Ródano-Alpes** (en , en , en ) é unha rexión administrativa de Francia creada pola reforma territorial de 2014 coa fusión das anteriores rexións de Auvernia e Ródano-Alpes.

A rexión ten unha superficie de 69.711&nbsp;km2 e arredor de 7.695.264 habitantes (segundo datos de 2015). Comezou a funcionar logo das eleccións rexionais de decembro de 2015. A maior cidade é a de Lión, capital da rexión.

Está dividida en 12 departamentos: Ain, Allier, Ardèche, Cantal, Drôme, Isère, Loire, Haute-Loire, Puy-de-Dôme, Rhône, Savoie e Haute-Savoie.
Borgoña-Franco Condado

**Borgoña-Franco Condado** (en ) é unha das 18 rexións administrativas de Francia. A súa conformación actual é debedora da reforma territorial de 2014, mediante a cal se fusionaron as rexións de Borgoña e do Franco Condado, as súas predecesoras. A nova entidade rexional configurouse oficialmente o 1 de xaneiro de 2016, tralas eleccións rexionais de decembro de 2015.

A rexión ten unha superficie de 47&nbsp;784&nbsp;km2 e arredor de 2&nbsp;820&nbsp;940 habitantes (segundo datos de 2015). A cidade máis poboada e capital da rexión é Dijon. Está formada por 8 departamentos: Côte-d'Or, Doubs, Haute-Saône, Jura, Nièvre, Saône-et-Loire, Territoire de Belfort e Yonne.

## Notas
Crying Freeman (filme)

***Crying Freeman*** é un filme de acción dirixido por Christophe Gans que se estreou en 1995. Baséase na trama arco "Portrait of a Killer" do manga homónimo de Kazuo Koike e Ryoichi Ikegami. Foi rodado na Columbia Británica en outubro de 1994.

## Personaxes 
* Mark Dacascos como Yo Hinomura/Crying Freeman
* Julie Condra como Emu O'Hara
* Tchéky Karyo como Detective Netah
* Byron Mann como Koh
* Masaya Kato como Ryuji "The Blade" Hanada
* Yoko Shimada como Kimie Hanada
* Rae Dawn Chong como Detective Forge
* Mako Iwamatsu como Shido Shimazaki

## Notas 
## Véxase tamén 
### Ligazóns externas 
* 
* Ficha en RottenTomatoes